cyanic-selkie/wikianc huggingface dataset:
ანტონიო გუსმან ბლანკო
ბიოგრაფია
1870 წელს მან, როგორც აღორძინების მოძრაობის ლიდერმა აიღო ხელში ძალაუფლება, ხოლო სამი წლის შემდეგ, კონსტიტუციურ პრეზიდენტად აირჩია საკუთარი თავი. მის მმართველობას ნებისმიერი სახელი შეიძლება მოვუძებნოთ, გარდა ლიბერალურისა. ის ავიწროებდა პრესას, კლავდა თავის პოლიტიკურ ოპონენტებს და თავს ესხმოდა ეკლესიას, ჩაგრავდა რელიგიურ ერთობებს და ართმევდა მათ ქონებას. ერთი ნაბიჯიც არ გადაუდგამს ღარიბ-ღატაკთა მდგომარეობის შესამსუბუქებლად, სამაგიეროდ, თავად გამდიდრდა იმ სესხების წყალობით, რომლის გამოყოფის თაობაზე მოლაპარაკებებს მართავდნენ.
თავისი მმართველბოდის 19 წლიდან ბევრ დროს ევროპაში დასვენებას უთმობდა, სადაც მჭიდროდ ურთიერთობდა არისტოკრატებთან. 1889 წელს ევროპაში მისი ყოფნის დროს, ქვეყანაში სახელმწიფო გადატრიალება მოხდა და ის ძალაუფლებას ჩამოაშორეს, რის შემდეგაც, სიციცხლის ბოლო წლები, როგორც დევნილმა, პარიზში გაატარა.
ლიტერატურა
კატეგორია:ვენესუელის პრეზიდენტები კატეგორია:ვენესუელელი პოლიტიკოსები კატეგორია:დაბადებული 28 თებერვალი კატეგორია:დაბადებული 1829 კატეგორია:გარდაცვლილი 28 ივლისი კატეგორია:გარდაცვლილი 1899
არზნი
ჰავა ზომიერად თბილია. საშუალო წლიური ტემპერატურა 9,3°C. მზის ნათების ხანგრძლივობაა 2236 სთ. წელიწადში. ძირითადი სამკურნალო საშუალებაა ნახშირმჟავა ქლორიდულ-ჰიდროკარბონატულ-ნატრიუმიანი მინერალური წყალი, რომელსაც იყენებენ სასმელად და აბაზანებისათვის. სამედიცინო ჩვენება: გულ-სისხლძრღვთა სისტემის, ღვიძლისა და საჭმლის მომნელებელი სისტემის ქრონიკული დაავადებები, ნივთიერებათა ცვლის მოშლა და სხვა. სეზონი — მთელი წელი. სანატორიუმები, პოლიკლინიკა, სააბაზანო, მინერალური წყლის ჩამომსხმელი, მინა-ტარისა და ბროლის ქარხნები. არზნიდან 2 კმ-ზე — არზნის ჰესი. არზნის მახლობლად 1933 წელს აღმოაჩინეს გვიანდელი აშელისა და ადრინდელი მუსტიეს ხანის ნამოსახლარი (შეისწავლეს 1946-1949 წლებში).
რესურსები ინტერნეტში
კატეგორია:კოტაიქის პროვინციის სოფლები
ნატრიუმის ბრომიდი
სინთეზი, სტრუქტურა და რეაქციები
NaBr კრისტალიზდება იმავე კუბური ფორმით, როგორც NaCl, NaF და NaI. მარილის ანჰიდრიტი კრისტალიზდება 50,7 ° C- ზე ზემოთ. დიჰიდრატის მარილი (NaBr · 2H2O) კი კრისტალიზდება წყლის ხსნარის გარეთ 50,7 ° C-ზე ქვემოთ.
NaBr იწარმოება ნატრიუმის ჰიდროქსიდზე წყალბადის ბრომიდის მოქმედებით.
ნატრიუმის ბრომიდი შეიძლება გამოყენებულ იქნას ელემენტ ბრომის მისაღებად, ამისათვის ნატრიუმის ბრომიდის ხნსარში ატარებენ აირად ქლორს:
უსაფრთხოება
NaBr-ს აქვს ძალიან დაბალი ტოქსიკურობა, მისი LD50, ვირთხებისთვის  შეფასებულია როგორც 3.5 გ / კგ.
სქოლიო
კატეგორია:ნატრიუმი კატეგორია:ბრომიდები კატეგორია:არაორგანული ნივთიერებები
ალბინეცულ-ვეკი
ალბინეცულ-ვეკი (Albineţul Vechi) — სოფელი მოლდოვაში, ფელეშტის რაიონში. მდებარეობს ზღვის დონიდან 58 მეტრზე. 2004 წლის მონაცემებით, მოსახლეობა 2 183 ადამიანს შეადგენდა.
რესურსები ინტერნეტში
კატეგორია:ფელეშტის რაიონის სოფლები
იეი (სამხრეთი სუდანი)
იეი (Yei, ياي) — ქალაქი სამხრეთ სუდანში. მდებარეობს ცენტრალური ეკვატორიის შტატში, ზღვის დონიდან 830 მეტრზე.
ქალაქში არის კათოლიკური ეპარქია.
სქოლიო
კატეგორია:სამხრეთ სუდანის ქალაქები
ვაზისუბნის მეხუთე სამაროვანი
ვაზისუბნის მეხუთე სამაროვანი — არქეოლოგიური ძეგლი, მდებარეობს გურჯაანის მუნიციპალიტეტის სოფელ ვაზისუბანში, სოფლის თავში, კანაანთ უბანში. 1950-იან წლებში მიწის სამოშაობის დროს აღმოჩნდა ქვის ფილებით შედგენილი სამარხები ადამიანის ჩონჩხებით.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
კრასნი-პახარი (ბაშკირეთი)
კრასნი-პახარი (Красный Пахарь) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 130 ადამიანი. რაიონულ ცენტრ ნოვობელოკატაიდან დაშორებულია 5 კილომეტრით. უახლოესი რკინიგზის სადგურია ურგალა, რომელიც დაშორებულია 40 კმ-ით.
რესურსები ინტერნეტში
კატეგორია:ბელოკატაის რაიონის სოფლები
ქაფურის ხე
ქაფურის ხე (Cinnamomum camphora) — მარადმწვანე ხე დაფნისებრთა ოჯახისა. მისი სიმაღლე 20 — 50 მეტრს აღწევს. ტყავისებრი ფოთლები და პატარ-პატარა მოთეთრო ყვავილები აქვს. მწიფე ნაყოფი  მუქი ლურჯია. ყვავის მაის-ივნისში, ნაყოფი მწიფდება ოქტომბერ-ნოემბერში.
ბუნებრივად იზრდება ჩინეთსა და იაპონიაში წმინდა ან შერეული კორომების სახით, მთებში ზღვის დონიდან 2000 მეტრამდე ადის. ტენისა და სითბოს მოყვარულია. ყველა ნაწილი შეიცავს ქაფურის ზეთს, რომლისგანაც იღებენ ქაფურს. საქართველოში XIX საუკუნის 70-იან წლებში შემოიტანეს შავი ზღვის სანაპიროზე.
ლიტერატურა
კატეგორია:დაფნისებრნი
იოსქანი
იოსქანი (Öskən) — სოფელი აზერბაიჯანში, თოუზის რაიონში. 2012 წლის 7 მარტამდე ეწოდებოდა ოსქანი.
სქოლიო
კატეგორია:თოუზის რაიონის სოფლები
ჩვეულებრივი ძროხა
ჩვეულებრივი ძროხა, ძროხა (Bos) — წყვილჩლიქოსანი ცხოველების გვარი ძროხისებრთა ოჯახისა. სხვადასხვა წყაროების მიხედვით მოიცავს 5, 7, 8 ან უფრო მეტ სახეობას. მოიცავს რამდენიმე მოშინაურებულ ფორმას. გავრცელებულნი არიან მთელ მსოფლიოში. გარეული ფორმები ბინადრობენ პრერიებში, ტროპიკულ ტყეებში, სავანებში, მაღალ მთებში და სხვ. ცოცხლობენ 18–25 წელი, ტყვეობაში 36 წლამდეც აღწევენ. სხვადასხვა სახეობის მაკეობა 9-დან 11 თვემდე გრძელდება. შობენ ერთ, იშვიათად ტყუპ ხბოს, უმთავრესად გაზაფხულობით. ცხოვრობენ ჯოგებად, რომლებშიც 10-დან რამდენიმე ათეულამდე ცხოველი ერთიანდება. ჩვეულებრივ ჯოგში მხოლოდ ერთი მამალია. ადამიანის საცხოვრისთან ახლოს მცხოვრები ინდივიდები ღამით არიან აქტიურები. იკვებებიან სხვადასხვა მცენარეულობით.
სქოლიო
* კატეგორია:ძროხისებრნი
როზალინ სასმენ იელოუ
როზალინ სასმენ იელოუ (Rosalyn Sussman Yalow დ. 19 ივლისი, 1921, ნიუ-იორკი — გ. 30 მაისი, 2011, ნიუ-იორკი) — ამერიკელი მედიკოსი, ნობელის პრემიის ლაურეატი. იყო რიგით მეორე ამერიკელი ქალი, რომელმაც ეს პრემია მიიღო. 1988 წელს მიიღო მეცნიერების ეროვნული მედალი.
სქოლიო
კატეგორია:ამერიკელი მედიკოსები კატეგორია:ნიუ-იორკელები
ახმედ ზაკი ვალიდი
მინი|ახმედ ზაკი ვალიდის ძეგლი [[სანქტ-პეტერბურგი|სანქტ-პეტერბურგში]] ახმედ ზაკი ვალიდი (Әхмәтзәки Вәлиди Туған, Zeki Velidi Togan; დ. 10 იანვარი, 1890, კუზიანოვო, რუსეთის იმპერია — გ. 26 ივლისი, 1970, სტამბოლი, თურქეთი) — პოლიტიკური მოღვაწე, ბაშკირეთის ეროვნულ-განმათავისუფლებელი მოძრაობის (1917–1920) ლიდერი. პუბლიცისტი, ისტორიკოსი, აღმოსავლეთმცოდნე, თურქოლოგი, ფილოსოფიის დოქტორი (1935 წ.), პროფესორი, მანჩესტერის უნივერსიტეტის საპატიო დოქტორი (1967 წ.).
ბიოგრაფია
დაიბადა 1890 წლის 10 იანვარს, სოფელ კუზიანოვო, ვალიდოვების რელიგიური მოღვაწეების შთამომავლების ოჯახში. 1898 წელს სწავლას იწყებეს მამამისის მედრესეში. სადაც იუმჯობესებს თურქული, არაბული და რუსული ენების ცოდნას. დედა ეხმარება შვილს სპარსული ენის შესწავლაში.
1917 წელს უფის გუბერნიიდან აირჩიეს დამფუძნებელი კრების დეპუტატად. 1919 წელს წითელი არმიის მხარეს გადავიდა. 1919–1920 წლებში ბაშკირეთის რევკომის თავჯდომარეა.
სამხედრო წარუმატებლობისა და ბასმაჩობის ლიკვიდაციის შემდეგ 1923 წლიდან ემიგრაციაშია. 1925 წლიდან მიირებს თურქეთის მოქალაქეობას და ხდება თურქეთის განათლების მინისტრის მრჩეველი. მოგვიანებით სტამბოლის უნივერსიტეტის პროფესორია და კითხულობს ლექციებს ამავე უნივერიტეტში. 1935 წელს ვენის უნივერსიტეტში დაიცვა სადოქტორო დისერტაცია თემაზე „იბნ ფადლანის მოგზაურობა ჩრდილოეთ ბულგარებთან, თურქებთან და ხაზრებთან“. ამავე წლის ივნისში მიიწვიეს ბონში უნივერსიტეტში ლექციების წასაკითხად. 1939 წელს დაბრუნდა თურქეთში და აღადგინეს სტამბოლის უნივერსიტეტის პროფესორად. 1948–1970 წლებში სტამბოლის უნივერსიტეტში თურქების ისტორიის კურსს კითხულობს.
გარდაიცვალა 1970 წლის 26 ივლისს სტამბოლში. დაკრძალულია სტამბოლში ქარაჯაჰმედის სასაფლაოზე.
რესურსები ინტერნეტში
კატეგორია:აღმოსავლეთმცოდნეები კატეგორია:თურქოლოგები კატეგორია:დაბადებული 10 იანვარი კატეგორია:დაბადებული 1890 კატეგორია:გარდაცვლილი 26 ივლისი კატეგორია:გარდაცვლილი 1970
მაქსიმილიან II ემანუელი
მაქსიმილიან II ემანუელი (Maximilian II. Emanuel; დ. 11 ივლისი, 1662, მიუნხენი, ბავარია — გ. 26 თებერვალი, 1726, მიუნხენი, ბავარია) — ვიტელსბახების დინასტიის წარმომადგენელი. ბავარიის კურფიურსტი 1679-1726 წლებში. ესპანური ნიდერლანდების უკანასკნელი შტატჰალტერი, ლუქსემბურგის ჰერცოგი და ნამიურის მარკიზი. იგი თავისი პერიოდის ერთ-ერთი ყველაზე ამბიციური მონარქი იყო, რომელსაც სურდა ვიტელსბახები მთელს ევროპაში გაემეფებინა.
იგი იყო ბავარიის კურფიურსტ ფერდინანდ მარიასა და მისი ცოლის, ჰენრიეტა ადელაიდა სავოიელის ვაჟი. მისი ბებია-ბაბუა იყვნენ სავოიის ჰერცოგი ვიტორიო ამადეო I და კრისტინა მარია ფრანგი, საფრანგეთის მეფე ანრი IV-ის ასული.
ადრეული წლები
მაქსიმილიან ემანუელი დაიბადა 1662 წლის 11 ივლისს მიუნხენში. იგი იყო ბავარიის კურფიურსტ ფერდინანდ მარიასა და მისი მეუღლის, პრინცესა ჰენრიეტა ადელაიდა სავოიელის უფროსი ვაჟი. იგი თავის უმცროს ძმებთან ერთად იზრდებოდა ნიმფენბურგის სამეფო სასახლეში, სადაც მათთან ერთად იღებდა განათლებას.
ომი ოსმალეთთან
უკვე 1679 წლის 26 მაისიდან მაქსიმილიან II ემანუელი ბავარიის კურფიურსტი გახდა, თუმცა 1680 წლამდე ბიძამისი იყო რეგენტი. უკვე 1683 წლიდან იწყება მისი სამხედრო კარიერა. ამ წელს იგი ავსტრიელებთან ერთად მონაწილეობდა ვენის დაცვაში, ოსმალების წინააღმდეგ. ამის შემდეგ იგი ვენის სამეფო კარზე საკმაოდ დიდ ხანს გაჩერდა, რა დროსაც 1685 წელს ცოლად იმპერატორ ლეოპოლდ I-ის ასული მარია ანტონია ავსტრიელი შეირთო. მიუხედავად მისი პოლიტიკურ-დინასტიური მნიშვნელობისა, ქორწინება უიღბლო იყო, რადგან მათ ერთმანეთი საერთოდ არ მოსწონდათ. მიუხედავად ამისა, ავსტრიელებს მასთან დანათესავება კარგად გამოადგათ, რადგან 1688 წელს მაქსიმილიან ემანუელი მეთაურობდა ავსტრიელთა ჯარებს ბელგრადის ალყის დროს, რა დროსაც მის მხარეს გადავიდა ამბოხებული სერბების ლიდერი იოვან მონასტერლია.
ესპანური ნიდერლანდების შტატჰალტერი
ნიდერლანდების შტატჰალტერად დანიშვნამ მაქსიმილიან ემანუელს დიდი ამბიციები აღუძრა. მას სურდა, რომ მსგავსად ჰაბსბურგებისა ვიტელსბახებიც გაბატონებულიყვნენ მთელს ევროპაში. მისი მეუღლე, მარია ანტონია 1692 წელს ვენაში მშობიარობისას გარდაიცვალა, რა დროსაც გააჩინა ვაჟი, პრინცი იოზეფ ფერდინანდი, რომელიც მალევე გამოცხადდა ესპანეთის უნაყოფო მეფე კარლოს II-ის ტახტის მემკვიდრე. მის მემკვიდრედ გამოცხადებას ხელი იმანაც შეუწყო, რომ კარლოსს ცოლად მაქსიმილიანის ბიძაშვილი, დედოფალი მარია ანა ნოიბურგელი ჰყავდა, რომელსაც ასევე სურდა ვიტელსბახების სამფლობელოების გაფართოება. 1699 წელს იოზეფ ფერდინანდი გარდაიცვალა და აქ დასრულდა ვიტელსბახების ესპანეთში გამეფების ოცნებაც, თუმცა ჯერ კიდევ 1695 წელს მაქსიმილიანმა ცოლად შეირთო პოლონეთისა და ლიტვის მეფე იან III-ის ქალიშვილი ტერეზა კუნეგუნდა სობიესკა. მას შემდეგ, რაც მეფე იანი გარდაიცვალა და დაემხო სობესკების მმართველობა, მაქსიმილიანი პოლონეთის მეფედ განიხილებოდა, თუმცა ვერც ამ ტახტის დაკავება მოახერხა.
1695 წელს ესპანური ნიდერლანდების დედაქალაქ ბრიუსელს საფრანგეთის მეფე ლუი XIV-ის ჯარებმა შემოარტყეს ალყა, რომლებმაც ქალაქს ცეცხლი გაუჩინეს. ბელგიის ისტორიაში მაქსიმილიან ემანუელის მმართველობის ხანა სწორედ ამ ხანძრითაა ცნობილი, რამეთუ ეს ყველაზე დიდი და დამანგრეველი ხანძარი იყო ბრიუსელის ისტორიაში.
ომი ესპანური მემკვიდრეობისათვის
მინი|ესპანეთის მეფე კარლოს II 1700 წლის 1 ნოემბერს ესპანეთის მეფე კარლოს II უშვილოდ გარდაიცვალა, რითაც შეწყდა ჰაბსბურგთა ესპანური შტო, რასაც მოჰყვა ომი ესპანური მემკვიდრეობისათვის. აქ ერთმანეთს ძირითადად საფრანგეთის მეფე ლუი XIV და საღვთო რომის იმპერატორი ლეოპოლდ I (მაქსიმილიანის სიმამრი) ებრძოდნენ. აღსანიშნავია, რომ ორივე მათგანი ესპანეთის მეფე ფილიპე III-ის შვილიშვილი და ფილიპე IV-ის სიძე იყო. ლეოპოლდის უპირატესობას ის წარმოადგენდა, რომ იგი თავადაც ჰაბსბურგი და ფილიპე I-ის პირდაპირი შთამომავალი იყო, ლუის უპირატესობას კი ის წარმოადგენდა იგი ესპანეთის მეფეთა უფროსი ქალიშვილების შთამომავალი იყო, მაშასადამე მემკვიდრულ ხაზში მის დედასა და ცოლს ჰქონდათ უპირატესობა. ამასთან, ლუი ბრაბანტული მემკვიდრეობის კანონს იცავდა, რომლის მიხედვითაც მემკვიდრეობა მხოლოდ პირველ ცოლთან შეძენილ შვილებზე გადადის, რითაც ბათილდებოდა ლეოპოლდის ცოლის მემკვიდრული უფლებები და ბურბონებს აშკარა უპირატესობას აძლევდა. ვინაიდან მაქსიმილიან ემანუელის ცოლიცა და თითქმის ყველა ბებიაც ჰაბსბურგთა გვარიდან იყო, მან გადაწყვიტა, რომ ესპანეთის ტახტზე მასაც ჰქონდა უფლება, რის გამოც ბავარია თავიდანვე ჩაება ომში.
1706 წელს ფრანგებმა ბლანჰაიმის ბრძოლაში მიწასთან გაასწორეს მაქსიმილიან ემანუელის არმია, რის შემდეგაც მან დაკარგა ესპანური ნიდერლანდების შტატჰალტერობა, მთელი ეს მიწები კი ფრანგებმა დაიკავეს. იმავე წლის მაისში იგი ფრანგებთან მეორედ დამარცხდა, რის შემდეგაც იძულებული გახდა, რომ მარცხი ეღიარებინა. მაქსიმილიან ემანუელი თავად ჩავიდა ვერსალში, სადაც 23 მაისს ხელიც მოაწერა დაზავების ხელშეკრულებას, რითაც ბავარია ომს გამოეთიშა.
საბოლოოდ ეს ომი 1714 წელს დასრულდა ლუი XIV-ის გამარჯვებით. ესპანეთის მეფე მისი შვილიშვილი ფილიპე V გახდა, ამის სანაცვლოდ ინგლისმა მიიღო გიბრალტარი, ბელიზი, იამაიკა, ბაჰამა და მაიორკა, სავოიას გადაეცა სარდინია, ხოლო ავსტრიას — ნეაპოლი, მილანი, სიცილია, ლუქსემბურგი და თანამედროვე ბელგიის მიწები.
უკანასკნელი წლები ბავარიაში
მარცხნივ|მინი|331x331პქ|მაქსიმილიანის მიერ აგებული შლაიზჰაიმის სასახლე ომში დამარცხების შემდეგ მაქსიმილიან II ბავარიაში დაბრუნდა და არქიტექტურულ პროექტებზე ფოკუსირდა, რაც დაეხმარა თავისი პოლიტიკური ამბიციების ჩახშობაში. მისთვის რთული იყო იმის ყურება, თუ როგორ მაღლდებოდნენ სხვა გერმანელი პრინცები: ავგუსტ II საქსონიელი, რომელიც პოლონეთ-ლიტვის მეფე გახდა (1697), ფრიდრიხ I, რომელიც პრუსიის მეფე გახდა (1701), ჯორჯ I ჰანოვერელი, რომელიც დიდი ბრიტანეთის მეფე გახდა (1714) და ვიტორიო ამადეო II სავოიელი, რომელიც სარდინიის მეფე გახდა (1713). მისი პოლიტიკური მიზნები რომ ამხდარიყო ის ესპანეთის მეფე უნდა გამხდარიყო, თუმცა ომში დამარცხდა, რაც მას დიდ ტკივილს აყენებდა, ამიტომაც ცდილობდა სხვა რამეზე გადაეტანა ყურადღება.
1717 წელს იგი საღვთო რომის იმპერატორ კარლ VI-ს კვლავ დაეხმარა ოსმალების წინააღმდეგ ბრძოლაში.
1724 წელს ვიტელსბახების შტოები გაერთიანდნენ, რასაც მათი გაძლიერება უნდა მოჰყოლოდა. ვინაიდან საღვთო რომის იმპერატორს გერმანელი კურფიურსტები ირჩევდნენ, კურფიურსტთა უმეტესობა კი ვიტელსბახი იყო, იგი იმედოვნებდა, რომ ახალი იმპერატორი თავად იქნებოდა, თუმცა ამაოდ. ამ მიზნით მან თავისი უფროსი ვაჟი იოზეფ I-ის ქალიშვილ მარია ამალია ავსტრიელზე დააქორწინა, რაც შემდგომში მის ვაჟს დაეხმარა საღვთო რომის იმპერატორი და ბოჰემიის მეფე გამხდარიყო, მაგრამ ამას მაქსიმილიანი ვეღარ მოესწრო.
მაქსიმილიან II ემანუელი გარდაიცვალა 1726 წლის 26 თებერვალს მიუნხენში. იგი დაკრძალეს იქვე, თეატინერკირხის აკლდამაში.
ქორწინებები და შვილები
მინი|223x223პქ|მარია ანტონია ავსტრიელი 1685 წლის 15 ივლისს მაქსიმილიანმა ცოლად შეირთო მარია ანტონია ავსტრიელი (1669-1692), საღვთო რომის იმპერატორ ლეოპოლდ I-ისა და დედოფალ მარგარიტა ტერეზა ესპანელის ქალიშვილი, რომელთანაც სამი შვილი შეეძინა და რომელიც 23 წლის ასაკში დაიღუპა მშობიარობისას:
მინი|178x178პქ|ტერეზა კუნეგუნდა სობიესკა დაქვრივების შემდეგ, 1695 წლის 2 იანვარს ცოლად შეირთო ტერეზა კუნეგუნდა სობიესკა (1676-1730), პოლონეთის მეფე იან III-ისა და დედოფალ მარია კაზიმირა ლუიზა დ'არკიენის ქალიშვილი, რომელთანაც შეეძინა ათი შვილი:
ამას გარდა მას თავისი ფრანგი საყვარლის, აგნეს ფრანსუაზ ლუშიერისგან ჰყავდა ერთი უკანონო ვაჟი:
ლიტერატურა
კატეგორია:დაბადებული 11 ივლისი კატეგორია:დაბადებული 1662 კატეგორია:გარდაცვლილი 26 თებერვალი კატეგორია:გარდაცვლილი 1726 კატეგორია:ვიტელსბახები კატეგორია:ბავარიის კურფიურსტები კატეგორია:ლუქსემბურგის დიდი ჰერცოგები კატეგორია:XVII საუკუნის ევროპის მონარქები
ნესტორი (ყუბანეიშვილი)
მინი|ეპისკოპოსი ნესტორ ყუბანეიშვილი ნესტორ დიმიტრის ძე ყუბანეიშვილი (დ. 5 სექტემბერი 1853 — გ. 15 ივნისი, 1938) — ქართველი სასულიერო მოღვაწე, მწიგნობარი, მთარგმნელი.
ბიოგრაფია
ნესტორ დიმიტრის ძე ყუბანეიშვილი, დაიბადა 1853 წლის 5 სექტემბერს ქუთაისის გუბერნიის სოფელ მუხაყრუაში, მღვდლის ოჯახში. 1871 წელს დაამთავრა ქუთაისის სასულიერო სასწავლებელი, 1877 წელს კი — თბილისის სასულიერო სემინარია. ამავე წლიდან მუშაობდა მასწავლებლად სამეგრელოს სასულიერო სასწავლებელში. 1882 წლიდან ქუთაისის სასულიერო სასწავლებლის პედაგოგი იყო. 1883 წელს იმერეთის ეპისკოპოსმა გაბრიელმა (ქიქოძე) აკურთხა ჯერ დიაკვნად, შემდეგ კი მღვდლად სოფელ ბარსაჯავახოს ღვთისმშობლის ეკლესიაში. 1884 წელს ამ ეკლესიასთან დააფუძნა სამრევლო სკოლა. 1887 წლიდან მოღვაწეობდა ქუთაისის ალექსანდრე ნეველის საკათედრო ტაძარში მღვდლად. იყო ამავე ეკლესიასთან არსებული სანიმუშო სკოლის გამგე და საღვთო რჯულის მასწავლებელი. მოღვწეობდა ქუთაისის მთავარანგელოზის ტაძარში. 1906 წელს მიიღო დეკანოზობა.
1910 წლის 5 იანვარს გელათის მონასტერში ბერად აღიკვეცა. 1912-1915 წწ. მოღვაწეობდა შუამთის, ალავერდის, თეთრი გიორგის ეკლესია-მონასტრების წინაძღვრად. 1915 წელს, მოწამეთას მონასტრის წინამძღვარი გახდა. 1917 წელს აყვანილ იქნა არქიმანდრიტის ხარისხში. 1919 წელს გახდა გელათის მონასტრის წინამძღვარი, სადაც მსახურობდა 1923 წლამდე, მონასტრის დახურვამდე. 1924 წლიდან ეპისკოპოსად აკურთხეს. 1924-1926 წწ. იყო ბათუმ-შემოქმედის ეპისკოპოსი, 1926-28 წლებში ჭყონდიდის ეპისკოპოსი გახდა. ეპისკოპოსი ნესტორი მონაწილეობდა 1926 წლის დეკემბერში ქუთაისის საეკლესიო კრების მუშაობაში, რომელიც მიმართული იყო სრულიად საქართველოს კათოლიკოს-პატრიარქის, უწმიდესისა და უნეტარესი ამბროსის წინააღმდეგ; 1928 წელს ცაგერის, ხოლო 1929 წელს წილკნის ეპისკოპოსი იყო. 1930 წელს ითხოვა პენსიაზე გასვლა, თხოვნა დააკმაყოფილა უწმიდესმა და უნეტარესმა ქრისტეფორე III-მ.
ნაშრომები
ქუთაისის სასულიერო სასწავლებელში მუშაობისას შეადგინა „სახელმძღვანელო საღმრთო რჯულის სასწავლებლად“; „შემოკლებული ძველი და ახალი აღთქმის ისტორია“, „ახსნითი ლოცვანი“, „ათი მცნება და სიმბოლო სარწმუნოებისა“, „საიდუმლოების ახსნა“, „ქრისტეს სწავლის გავრცელება“, „ღირსი მამა დავით გარეჯელი“, „ცოლქმრობა“, „გზა ცხოვრებისა“.
რესურსები ინტერნეტში
კატეგორია:დაბადებული 5 სექტემბერი კატეგორია:დაბადებული 1853 კატეგორია:გარდაცვლილი 15 ივნისი კატეგორია:გარდაცვლილი 1938 კატეგორია:ქართველი ეპისკოპოსები კატეგორია:ქართველი მწიგნობრები კატეგორია:ქართველი მთარგმნელები კატეგორია:სამტრედიის მუნიციპალიტეტში დაბადებულები კატეგორია:ყუბანეიშვილები
ქნოღო (ხარულის ქედი)
ქნოღო — მთა საქართველოში, შიდა ქართლისა და მცხეთა-მთიანეთის მხარეების საზღვარზე. მდებარეობს ხარულის ქედის ჩრდილოეთ ნაწილში, ყელის ტბის დასავლეთ ნაპირთან. სიმაღლე 3284 მ. ქნოღო აგებულია ზედაიურული კარბონატული ფიქლებით. მთა შემოსილია ალპური მდელოთი.
სქოლიო
კატეგორია:შიდა ქართლის მხარის მთები კატეგორია:მცხეთა-მთიანეთის მხარის მთები
ბრედ სმიტი
ბრედფორდ ლი სმიტი (Bradford Lee Smith; დ. 17 იანვარი, 1974, — ამერიკელი ადვოკატი და ტექნოლოგიების აღმასრულებელი დირექტორი ამჟამად Microsoft-ის ვიცე-თავმჯდომარე და პრეზიდენტი.
ადრეული ცხოვრება და ოჯახი
სმიტი დაიბადა 1959 წლის 17 იანვარს მილუოკიში, ვისკონსინი. მისი მამა იყო ინჟინერი და მენეჯერი Wisconsin Bell-ში. მათი ოჯახი რამდენჯერმე გადავიდა სხვადასხვა შტატში. სმიტმა დაამთავრა Appleton West-ის საშუალო სკოლა, სადაც ის იყო სტუდენტური საბჭოს პრეზიდენტი და სკოლის გაზეთის რედაქტორი. კლასის პრეზიდენტობის დროს მან შუამავლობით აწარმოა თავისისი ერთ-ერთი პირველი გარიგება, სკოლის დარბაზისთვის საშვის სისტემა.
სმიტმა გაიცნო მისი მეუღლე კეტი სურეის-სმიტი, როდესაც ისინი პრინსტონის უნივერსიტეტში სწავლობდნენ. სმიტი სწავლობდა ვუდრო ვილსონის საჯარო და საერთაშორისო ურთიერთობების სკოლაში და დაამთავრა ბაკალავრის ხარისხი. 1981 წელს, 199 გვერდიანი დისერტაციის დასრულების შემდეგ, სახელწოდებით "ლტოლვილთა პოლიტიკა: ლტოლვილთა საერთაშორისო სამართლის განვითარება და ხელშეწყობა". სმიტმა და მისმა მეუღლემ ერთად დაამთავრეს პრინსტონი 1981 წელს და ორივემ განაგრძო კოლუმბიის სამართლის სკოლა. ისინი 1983 წელს დაქორწინდნენ და 1983-1984 სასწავლო წელი გაატარეს შვეიცარიის საერთაშორისო კვლევების სამაგისტრო ინსტიტუტში საერთაშორისო სამართლის სწავლაში, სანამ კოლუმბიაში დაბრუნდნენ 1985 წელს დასამთავრებლად. სურეის-სმიტი არის ვიცე პრეზიდენტი და გენერალური მრჩეველი სიეტლის ბიოტექნოლოგიური კომპანიის NanoString Technologies. ჰყავთ 1992 წელს დაბადებული ვაჟი და 1995 წელს დაბადებული ქალიშვილი.
კარიერა
სმიტის პირველი სამსახური სკოლის დამთავრების შემდეგ იყო შეერთებული შტატების ფედერალური მოსამართლე ჩარლზ მილერ მეტცნერის იურისდიქცია. 1986 წელს იგი შეუერთდა ვაშინგტონის იურიდიულ ფირმას Covington & Burling. სამსახურისთვის ერთი პირობა ჰქონდა: ჰქონოდა საკუთარი პერსონალური კომპიუტერი. სმიტი მუშაობდა სამი წლის განმავლობაში ვაშინგტონში და ოთხი წლის განმავლობაში ლონდონში, სადაც მუშაობდა Covington-ის პროგრამული უზრუნველყოფის პრაქტიკაში. 1993 წლისთვის იგი გახდა ამ კომპანიის პარტნიორი.
Microsoft
სმიტი შეუერთდა Microsoft-ს 1993 წელს. სამი წლის განმავლობაში ის ხელმძღვანელობდა მის იურიდიულ და კორპორაციულ საკითხთა გუნდს ევროპაში, შემდეგ ხუთი წელი გენერალური მრჩევლის მოადგილედ, სანამ 2002 წელს დაინიშნა გენერალურ მრჩევლად და უფროს ვიცე-პრეზიდენტად. როგორც მაიკროსოფტის გენერალური მრჩეველი, სმიტი მუშაობდა როგორც იურისტი, პოლიტიკოსი და დიპლომატი. 2001 წელს მაიკროსოფტმა მოაგვარა შეერთებული შტატების Microsoft Corp-ის წინააღმდეგ, ოთხწლიანი ანტიმონოპოლიური ბრძოლა Internet Explorer-ის ვებ ბრაუზერის Microsoft Windows ოპერაციული სისტემით შეერთების შესახებ. სმიტის განცხადება სამუშაოზე 2001 წლის ბოლოს მოიცავდა PowerPoint პრეზენტაციას ერთი სლაიდის შესახებ, რომელსაც ეწერა: "მშვიდობის დამყარების დროა". Microsoft-ის თავმჯდომარე ბილ გეითსი და აღმასრულებელი დირექტორი სტივ ბალმერი შეთანხმდნენ. სმიტი აღწერილი იყო, როგორც შემრიგებელი კონკურენტებისა და მარეგულირებლების მიმართ. იგი ხელმძღვანელობდა მოლაპარაკებებს Microsoft-ის რამდენიმე კონკურენტთან, მათ შორის AOL Time-Warner-თან, Sun Microsystems-თან და Be Inc-თან, 5 მილიარდი დოლარის გადახდაზე მოსარჩელეებისთვის, ეს კი მიზნად ისახავდა მომგებიანი გადაწყვეტილებების მიღებას, რამაც მოიპოვა ქება მათი მთავარი მრჩევლებისგან. სმიტი ასევე ზედამხედველობდა ევროკომისიასთან მოლაპარაკებებს ანტიმონოპოლიური ბრალდებების შესახებ, ხვდებოდა უცხოელ ლიდერებს, ლობირებას და 2010 წელს უმეტესი საკითხების მოგვარებას.
სამტრედიის ქუჩა
სამტრედიის ქუჩა — ქუჩა თბილისში, მდებარეობს დიდუბის რაიონში (დიდუბე), აკაკი წერეთლის გამზირიდან კოსმონავტების სანაპირომდე. XIX საუკუნეში აქ იყო გერმანული მოახალშენეების დასახლება ალექსანდერდორფი (გერმანულად - ალექსანდრეს სოფელი). სახელწოდება მიიღო რუსეთის იმპერატორის ალექსანდრე I-ის პატივსაცემად. მოახალშენეები ძირითდად სოფლის მეურნეობას მისდევდნენ, რომლის პროდუქტიტაც (ხილი, ბოსტნეული და სხვ.) ამარაგებდნენ თბილისის ბაზარს. ქუჩად ჩამოყალიბდა XX საუკუნის 30-იან წლებში. დატანილია თბილისის 1934 წლის გეგმაზე. შემორჩენილია ტიპური, სოფლური (ფერმერული) სახლები.
ლიტერატურა
კატეგორია:დიდუბის რაიონის ქუჩები
ბრედ სმიტი
Microsoft
როგორც Microsoft-ის პრეზიდენტი, სმიტს კვლავ უწოდებდნენ ტექნიკური ინდუსტრიის ლიდერს კონფიდენციალურობისა და იმიგრაციის საკითხებში. მან სთხოვა ტრამპის ადმინისტრაციას გამონაკლისი მოგზაურობის აკრძალვა სმიტმა მოითხოვა "ციფრული ჟენევის კონვენცია" 2017 წლის თებერვალში RSA კიბერუსაფრთხოების კონფერენციაზე სან-ფრანცისკოში, გაიმეორა თავისი წინადადება WannaCry გამოსასყიდი პროგრამის შეტევის შემდეგ, რომელიც სავარაუდოდ მომდინარეობდა ჩრდილოეთ კორეის მთავრობისგან, და იდეა წარუდგინა გაერთიანებული ერების ორგანიზაციას ჟენევაში 2017 წლის ნოემბერში. ასევე 2017 წელს, მან Microsoft-ი შეუერთა გაერთიანებული ერების ორგანიზაციის ადამიანის უფლებათა უმაღლესი კომისრის ოფისს, რომელსაც ოფისმა უწოდა "ძირითადი" და "ღირშესანიშნაობა" და გაიღო 5 მილიონი დოლარი ხუთი წლის განმავლობაში ტექნოლოგიის განვითარებისთვის ოფისის ადამიანის უფლებების დაცვის მხარდასაჭერად. მან მიიყვანა მაიკროსოფტი ორი ამბიციური ინიციატივისკენ, რათა შეეტანა ტექნოლოგია ამერიკის სოფლებში, რომელიც 2022 წლისთვის მოუტანს ფართოზოლოვანი ინტერნეტის წვდომას 12 შტატში გამოუყენებელი სატელევიზიო არხის სიხშირეების გამოყენებით, სოფლები და მცირე მეტროპოლიტენები, დაწყებული ჩრდილოეთ დაკოტადან და ვისკონსინიდან.
სამოქალაქო მუშაობა
სმიტი თავმჯდომარეობს არაკომერციულ Kids in Need of Defense, რომელიც მან დააარსა მსახიობ ანჯელინა ჯოლისთან ერთად 2008 წელს. KIND უზრუნველყოფს პრო ბონო უფასო იურიდიულ დახმარებას უპატრონო ემიგრანტ ბავშვებს, რომლებსაც დეპორტაცია ემუქრებათ აშშ-ს რვა უმსხვილეს ქალაქში. მას აფინანსებს მაიკროსოფტი და შემოწირულია საათები იურიდიული ფირმებიდან და კორპორატიული განყოფილებებიდან მთელი ქვეყნის მასშტაბით. 2009 წლიდან 2016 წლამდე სმიტი იყო იურიდიული მრავალფეროვნების ლიდერთა საბჭოს თავმჯდომარე და დამფუძნებელი საბჭოს წევრი, კორპორატიული მთავარი იურიდიული ოფიცრების ორგანიზაცია და იურიდიული ფირმის მმართველი პარტნიორები, რომლებიც ეძღვნებოდნენ მრავალფეროვნებას იურიდიულ პროფესიაში..
სმიტი არის საბჭოს თავმჯდომარე, იგი დაეხმარა ვაშინგტონის შტატის შესაძლებლობის სტიპენდიის შექმნას, რომელიც გრანტებს აძლევს დაბალი და საშუალო შემოსავლის მქონე სტუდენტებს, რომლებიც იღებენ ბაკალავრის ხარისხს მეცნიერებაში, ტექნოლოგიაში, ინჟინერიაში, მათემატიკაში და ჯანდაცვაში. საჯარო და კერძო პარტნიორობამ 2011 წელს დაარსებიდან 190 მილიონი დოლარი შეაგროვა, მათ შორის 35 მილიონი მაიკროსოფტიდან, 25 მილიონი დოლარი ბოინგიდან და 25 მილიონი აშშ დოლარი ვაშინგტონის შტატის საკანონმდებლო ორგანოდან. ის სხვა საქველმოქმედო საქმიანობას უზიარებს თავის მეუღლეს, კეტი სურეის-სმიტს. ისინი ხელმძღვანელობდნენ King County, Washington United Way-ის კამპანიას 2011 წელს, შეაგროვეს $120 მილიონი. ისინი ასევე არიან თავიანთი ალმა მატერი კოლუმბიის სამართლის სკოლის გამოჩენილი მხარდამჭერები. სურეის-სმიტი არის კოლუმბიის უნივერსიტეტის რწმუნებული და თანათავმჯდომარეა სკოლის წლიურ ფონდში. მოსწავლეები დადიან სკოლაში და 2017 წელს ისინი გახდნენ სკოლის დაფინანსების კამპანიის თანათავმჯდომარეები და გაუკეთეს 1,25 მილიონი დოლარის საჩუქარი კოლუმბიის ადამიანის უფლებათა კლინიკას. 2022 წლის თებერვალში სმიტებმა დამატებითი $5 მილიონი შესწირეს ადამიანის უფლებათა კლინიკას.
სქოლიო
კატეგორია:ამერიკელები კატეგორია:ამერიკელი ადვოკატები კატეგორია:დაბადებული 17 იანვარი კატეგორია:დაბადებული 1974
გიორგი ტალახაძე
გიორგი ტალახაძე (დ. 23 დეკემბერი, 1958,  ბორჯომი)  —  ქართველი ინჟინერი, პოლიტიკოსი.
დაამთავრა ბაუმანის სახელობის მოსკოვის უმაღლესი ტექნიკური სასწავლებელი. 2008-2012 წლებში იყო საქართველოს მე-7 მოწვევის პარლამენტის წევრი (ბორჯომის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
რესურსები ინტერნეტში
კატეგორია:დაბადებული 23 დეკემბერი კატეგორია:დაბადებული 1958 კატეგორია:საქართველოს VII მოწვევის პარლამენტის წევრები კატეგორია:ბორჯომში დაბადებულები
ლავგარდანი
ლავგარდანი — შენობის კედლის ზედა ნაწილში ან ჭერის კიდეზე შემოვლებული არშია. კედლის ან მისი ნაწილის დამაგვირგვინებელი, ჩვეულებრივ, პროფილირებული ელემენტი. მისი სინონიმია კარნიზი.
რესურსები ინტერნეტში
კატეგორია:არქიტექტურული ელემენტები
სელსო ემილიო ფერეირო
სელსო ემილიო ფერეირო მინგესი (დ. 6 იანვარი, 1912 — გ. 31 აგვისტო, 1979) — გალისიელი აქტივისტი, მწერალი, პოეტი და პოლიტიკური ჟურნალისტი.
ფერეირო მსახურობდა ესპანურ ჯარში ფრანსისკო ფრანკოს დიქტატურის პერიოდში. სწავლობდა სამართალს, აქვეყნებდა სტატიებს ჟურნალ-გაზეთებში. წერდა გალისიურ და ესპანურ ენებზე. მისი ერთ-ერთი ყველაზე გამორჩეული ნაშრომია „Longa noite de pedra“ („ქვის გრძელი ღამე“), პოეზია რომელიც აღწერდა ფრანკოს რეჟიმის ანტი-გალისიურ პოლიტიკას. გარდაიცვალა გალისიაში.
ლიტერატურა
კატეგორია:გალისიელი მწერლები კატეგორია:დაბადებული 6 იანვარი კატეგორია:დაბადებული 1912 კატეგორია:გარდაცვლილი 31 აგვისტო კატეგორია:გარდაცვლილი 1979
აზერბაიჯანი და ისლამური თანამშრომლობის ორგანიზაცია
thumb|ორგანიზაციის ლოგო thumb|აზერბაიჯანის დროშა აზერბაიჯანი და ისლამური თანამშრომლობის ორგანიზაცია — წარმოადგენს ურთიერთობებს აზერბაიჯანსა და ისლამური თანამშრომლობის ორგანიზაციას შორის, რომლის წევრიც აზერბაიჯანი არის 1991 წლიდან, მას შემდეგ, რაც ქვეყანამ აღადგინა დამოუკიდებლობა და გამოეყო სსრკ-ს. ითო გახდა პირველი ორგანიზაცია, რომელშიც გაწევრიანდა ქვეყანა. ითო-ს 2011 წლამდე ეწოდებოდა ისლამური კონფერენციის ორგანიზაცია (იკო). იგი სამთავრობოთაშორისო ორგანიზაციაა, რომელიც შეიქმნა 1969 წელს მაროკოში. ორგანიზაციაში დღეისათვის 57 სახელმწიფოა გაერთიანებული.
ითო და სომხეთ-აზერბაიჯანის კონფლიქტი
რადგანაც აზერბაიჯანი გაწევრიანდა ითოში, მთიანი ყარაბაღის კონფლიქტი გახდა ისლამური თანამშრომლობის ორგანიზაციის განხილვის ერთ-ერთი თემა. ორგანიზაციამ მიიღო რიგი რეზოლუციებისა, რომელიც ეხება სომხეთის მიერ აზერბაიჯანის ტერიტორიების ოკუპაციასთან დაკავშირებულ კონფლიქტს:
სომხეთ-აზერბაიჯანის, მთიანი ყარაბაღის კონფლიქტის შესახებ დოკუმენტები და რეზოლუციები დამტკიცდა Oისლამური თანამშრომლობის ორგანიზაციის წევრ სახელმწიფოთა საგარეო საქმეთა მინისტრების კონფერენციებზეც. მაგალითად, 2015 წლის 27-28 მაისს ქუვეითში გამართულ საგარეო საქმეთა მინისტრების საბჭოს 42-ე სესიაზე მიღებულ იქნა რეზოლუცია №10 / 42-P „აზერბაიჯანის რესპუბლიკის წინააღმდეგ სომხეთის რესპუბლიკის აგრესიის შესახებ“. რეზოლუცია მკაცრად გმობს სომხეთის აგრესიას აზერბაიჯანთან მიმართებაში, განიხილავს სომხეთის შეიარაღებული ძალების მიერ აზერბაიჯანის მოქალაქეებისა და სხვა დაცული პირების წინააღმდეგ ჩადენილი ქმედებებს კაცობრიობის წინააღმდეგ ჩადენილ დანაშაულად და მოუწოდებს გაეროს უშიშროების საბჭოს აღიაროს აზერბაიჯანის წინააღმდეგ აგრესიის არსებობა.
ისლამური თანამშრომლობის ორგანიზაციის გენერალური მდივანი რეგულარულად იხსენებს სომხეთის შეიარაღებული ძალების მიერ აზერბაიჯანის მშვიდობიანი მოსახლეობის წინააღმდეგ 1992 წლის თებერვალში ჩადენილ მასობრივ გენოციდს, ხოჯალის ხოცვა-ჟლეტას. 2017 წელს, ითოს გენერალურმა მდივანმა იოსეფ ალ-ოთაიმენმა 1992 წელს ხოჯალის გენოციდის 25 წლისთავისადმი მიძღვნილ ღონისძიებაზე მოუწოდა სომხეთს აზერბაიჯანის ოკუპირებული ტერიტორიებიდან შეიარაღებული ძალების „დაუყოვნებლივი“ და „უპირობო“ გაყვანა.
კულტურა
ისლამური თანამშრომლობის ორგანიზაცია არ არის მხოლოდ პოლიტიკური საკითხებით დაკავებული. მისთვის ასევე მნიშვნელოვანია განათლების, მეცნიერების, კულტურისა და ტექნოლოგების განვითარება. ამ მიზნით, 2017 წლის 10 სექტემბერს ყაზახეთის დედაქალაქ ნურ-სულთანში ჩატარადა ისლამური თანამშრომლობის წევრი ქვეყნების პირველი სამიტი მეცნიერებისა და ტექნოლოგიების საკითხებზე.
ისლამური თანამშრომლობის ორგანიზაციის წევრი ქვეყნების სიაში აზერბაიჯანმა მე-20 ადგილი დაიკავა მუსლიმი ტურისტებისათვის ტურიზმის საუკეთესო მიმართულებების განვითარებაში.
რესურსები ინტერნეტში
კატეგორია:საერთაშორისო ორგანიზაციები კატეგორია:აზერბაიჯანის საგარეო პოლიტიკა
ფაფაქჩილარი
ფაფაქჩილარი (Papaqçılar) — სოფელი აზერბაიჯანში, თოუზის რაიონში. მოსახლეობა — 411 კაცი.
სქოლიო
კატეგორია:თოუზის რაიონის სოფლები
ალბინეცულ-ნოუ
ალბინეცულ-ნოუ (Albineţul Nou) — სოფელი მოლდოვაში, ფელეშტის რაიონში. მდებარეობს ზღვის დონიდან 114 მეტრზე. 2004 წლის მონაცემებით, მოსახლეობა 205 ადამიანს შეადგენდა.
რესურსები ინტერნეტში
კატეგორია:ფელეშტის რაიონის სოფლები
მარ-ო-ჰიპოპოტამი
მარ-ო-ჰიპოპოტამი (Mare aux Hippopotames) — ტბა ზემო აუზების რეგიონში, ბურკინა-ფასოს დასავლეთით. სახელწოდება სიტყვასიტყვით ითარგმნება, როგორც „ბეჰემოთების ტბა“.
ტბა მდებარეობს მოჰონის ხეობის მაღლობზე, ქალაქ ბობო-დიულასოდან 50 კმ-ით ჩრდილოეთში და შედის მდინარე შავი ვოლტის აუზში. წვიმების სეზონში ტბის ფართობი შეადგენს 6 კმ²-ს, მინიმალური ფართობი — 1,2 კმ²-ს. ტბა დაფარულია მცენარეულობით და ბეჰემოთების ბინადრობისთვის საყვარელი ადგილია, რის გამოც მიიღო ტბამ ეს სახელწოდება. ამას გარდა, ტბაში ბინადრობს ფრინველთა დაახლოებით 250 სახეობა, მათ შორის წყალში მცურავთა დიდი რაოდენობა.
ტბის დიდი მნიშვნელობა რეგიონის ბიომრავალფეროვნებისთვის მტკიცდება იმით, რომ მისი აუზი 1977 წელს შეყვანილი იქნა ბიოსფერული რეზერვატების მსოფლიო ქსელში, ხოლო 1990 წელს აღიარეს წყალ-ჭაობიან სავარგულად, რომელსაც რამსარის კონვენცია იცავს. ტბა მდებარეობს რეზერვატის ბირთვში და ადგილობრივი მაცხოვრებლების სალოცავი ადგილია.
სქოლიო
კატეგორია:ბურკინა-ფასოს ტბები
ჰონდურასელები
ჰონდურასელები — ჰონდურასის რესპუბლიკის ძირითადი მოსახლეობა 7,3 მლნ (2007) ადამიანი. სალაპარაკო ენა — ესპანური, რელიგია — კათოლიციზმი. ძირითადად დასაქმებულნი არიან სოფლის მეურნეობაში. ამერიკის აღმოჩენამდე ჰონდურასის ტერიტორიაზე ცხოვრობდნენ ინდიელი ტომები: ლენკა, ხიკაკე, პაია და სხვა. XVI საუკუნიდან დაიწყო ესპანელთა შეჭრა ჰონდურასში გვატემალიდან და მათი ნაწილობრივი შერევა ინდიელებთან. XVI საუკუნის დასასრულს ქვეყნის ესპანურენოვანი მოსახლეობა გამრავლდა გვატემალიდან გადმოსახლებულ ესპანელ-ინდიელი წარმოშობის მოსახლეობის ხარჯზე. ისინი ძირითადად ქვეყნის სამხრეთ-დასავლეთში დამკვიდრნენ და შეადგინეს თანამედროვე ჰონდურასის ბირთვი.
ჰონდურასის კომუნისტური პარტია
მინიატიურა|ჰონდურასის კომუნისტური პარტია ჰონდურასის კომუნისტური პარტია (ჰკპ; Partido Comunista de Honduras) — შეიქმნა 1927 წელს ქვეყანაში არსებული მარქსისტული ჯგუფების საფუძველზე. იარსება მხოლოდ 1932 წლამდე. თავიდან შეიქმნა ჰონდურასის მარქსისტების I ეროვნულ კონფერენციაზე 1954 წლის აპრილში. კონფერენციაზე მიიღეს პარტიის წესდება, აირჩიეს ცკ და გამოიტანეს დადგენილება გაზეთის გამოცემის შესახებ. დღიდან შექმნისა ჰკპ იატაკქვეშეთში მოქმედებდა. 1958 წლის I ყრილობაზე აირჩიეს ახალი მმართველი ორგანოები, დაამტკიცეს წესდება და წამოაყვენეს „თავისუფალი, სუვერენული და დამოუკიდებელი ჰონდურასისათვის“ ბრძოლის ლოზუნგი. 1972 წლის აპრილში ჩატარდა ჰკპ-ის II ყრილობამ მოიწონა პოლიტიკური თეზისები, მიიღო პარტიის ახალი პროგრამა და წესდება და აირჩია პარტიის მმართველი ორგანოს ახალი შემადგენლობა. ჰკპ-ის III ყრილობა ჩატარდა 1977 წლის ივნისს არალეგალურად. ასევე არალეგალურად ჩატარდა ჰკპ-ის IV ყრილობა 1984 წლის იანვარს. ჰკპ დელეგაციები მონაწილეობდნენ კომუნისტური და მუშათა პარტიების საერთაშორისო თათბირების მუშაობაში (1957, 1960, 1969, მოსკოვი).
ლიტერატურა
კატეგორია:კომუნისტური პარტიები ქვეყნების მიხედვით
ქნოღო (გერმუხის ქედი)
ქნოღო — ვულკანური მთა საქართველოში, შიდა ქართლის მხარეში. მდებარეობს გერმუხის ქედის სამხრეთ კალთაზე, მდინარე პატარა ლიახვის სათავეებში. სიმაღლე 2875 მ. აგებულია პლიოცენ-მეოთხეული დაციტებით. აქვს 3 კმ სიგრძის ლავური ღვარი. შემოსილია ალპური მდელოებით.
Polkadot
Polkadot — ღია წყარო, ბლოკჩეინის პლატფორმა და კრიპტოვალუტა. ის უზრუნველყოფს ბლოკჩეინებს შორის ურთიერთდაკავშირებას და თავსებადობას, რაც საშუალებას აძლევს დამოუკიდებელ ჯაჭვებს უსაფრთხოდ გაცვალონ შეტყობინებები და განახორციელონ ტრანზაქციები ერთმანეთთან სანდო მესამე მხარის გარეშე. ეს საშუალებას იძლევა მონაცემთა ან აქტივების ჯაჭვური გადაცემა, სხვადასხვა ბლოკჩეინებს შორის და ჯვარედინი ჯაჭვის DApps (დეცენტრალიზებული აპლიკაციები) აშენდეს Polkadot Network-ის გამოყენებით.
Polkadot-ის ქსელს აქვს პირველადი ბლოკჩეინი სახელად სარელეო ჯაჭვი და მომხმარებლის მიერ შექმნილი მრავალი პარალელური ჯაჭვი, რომელსაც ეწოდება პარაჩეინი. სარელეო ჯაჭვი მოქმედებს როგორც ქსელის მმართველი ფენა, პარაჩეინები კი აუქციონზე იყიდება, რაც დამოუკიდებელ პროექტებს საშუალებას აძლევს შექმნან და მართონ საკუთარი ბლოკჩეინები, რომლებიც ცხოვრობენ პოლკადოტის ინფრასტრუქტურაში და ისარგებლებენ მისი უსაფრთხოებით.
პროტოკოლი შეიქმნა Ethereum-ის თანადამფუძნებლის გევინ ვუდის მიერ და 2017 წლის ოქტომბერში მონეტების პირველად შეთავაზებაში $144.3 მილიონზე მეტი მოიზიდა.
ქსელი იყენებს ფსონის კონსენსუსის მტკიცებულების ალგორითმს. გამოყენებული პროტოკოლი, Blind Assignment for Blockchain Extension (BABE), მომდინარეობს Ouroboros-დან. პროტოკოლი ადაპტირებულია Ethereum-ის თანადამფუძნებლის გევინ ვუდის მიერ და შემუშავებულია Web3 Foundation-ის მიერ, პირველადი განხორციელებით Parity Technologies-ის მიერ.
სქოლიო
კატეგორია:კრიპტოვალუტა
ჰომოსტილია
ჰომოსტილია (ჰომო... და stylos — „სვეტი“) — ტოლსვეტიანობა, ბუტკოს სვეტისა და სამტვერე ძაფების თანაბარი სიგრძე ამა თუ იმ სახეობის ყველა ინდივიდში.
ლიტერატურა
კატეგორია:ბიოლოგია
კურგაშკა
კურგაშკა (Ҡурға́ш) — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 13 ადამიანი. რაიონულ ცენტრ ნოვობელოკატაიდან დაშორებულია 55 კილომეტრით. უახლოესი რკინიგზის სადგურია უნკურდა, რომელიც დაშორებულია 90 კმ-ით.
რესურსები ინტერნეტში
კატეგორია:ბელოკატაის რაიონის სოფლები
კარასპასოვის სახლი
კარასპასოვის სახლი (Дом Караспасова) — ძველი სახლი ტაგანროგში. განეკუთვნება რუსეთის ფედერაციის რეგიონალური მნიშვნელობის კულტურული მემკვიდრეობის ძეგლების სიას. სახლი აგებულია 1818-1819 წლებში.
ოზურგეთის მუნიციპალიტეტის გერბი
ოზურგეთის მუნიციპალიტეტის გერბი — ოზურგეთის მუნიციპალიტეტის სიმბოლო დროშასთან ერთად. მიღებულია ოზურგეთის მუნიციპალიტეტის საკრებულოს მიერ.
კარასპასოვის სახლი
მისამართი: ტაგანროგი, ფრუნზეს ქუჩა № 18.
ოზურგეთის მუნიციპალიტეტის გერბი
აღწერილობა
გერბი გერბის ფარი გაკვეთილია და იყოფა სამ ნაწილად. I ნაწილი – მეწამულ ველზე ვერცხლის ჰერალდიკური ჯვარი; II ნაწილი – ზურმუხტის ველზე ვერცხლის ხე გარსშემოხვეული ოქროს ვაზით, რომელსაც აქვს ოქროს მტევნები და ფოთლები. III ნაწილი – შავი ველი (სიმაღლით ფარის 1:3), რომელსაც ზემოდან გასდევს ტალღოვანი სარტყელი; გერბის ფარს ზემოთ მოთავსებულია საქალაქო ვერცხლის გვირგვინი – სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი „ოზურგეთი“
კარასპასოვის სახლი
ისტორია
კარასპასოვის სახლი აგებულია 1818-1819 წლებში.
ოზურგეთის მუნიციპალიტეტის გერბი
ისტორია
ოზურგეთის მუნიციპალიტეტმა პირველი გერბი 2014 წლის მარტში მიიღო. მისი აღწერილობა შემდეგნაირი იყო:
კარასპასოვის სახლი
ისტორია
1860-იან წლებში სახლი ეკუთვნოდა ნეჟინელ ბერძენს, ვაჭარ მიხეილ კარასპასოვს. 1880-იან წლებში სახლი შეიძინა თურქეთის მოქალაქე ბერძენმა პანაგის კონსტატინიდისმა, რომლის კუთვნილებაშიც დარჩა 1910 წლამდე. კონსტატინიდისი დაიღუპა 1917 წლის იანვარში.
ოზურგეთის მუნიციპალიტეტის გერბი
ისტორია
გერბის ფარი გადაკვეთილია სამ ნაწილად. ცენტრალური ზურმუხტის ველი ფარის სიმაღლის ნახევრის ტოლია. ზურმუხტის ველი, მის ზემოთ არსებულ ლაჟვარდის ველისგან გამოყოფილია ტალღისებურად. ლაჟვარდის ველი ფარის სიმაღლის ნახევრის ტოლია. ზურმუხტისა და ლაჟვარდის ველებზე მოთავსებულია ოქროს ფიგურა: სვეტი, რომელიც ბოლოვდება ჯვრით და მწოლიარე ლომი, რომელსაც მარჯვენა თათით უპყრია მახვილი. ლაჟვარდის ველის მარჯვენა კუთხეში გამოსახულია ვერცხლის ცხრაქიმიანი მნათობი. ქვედა სევადის ველი წარმოადგენს გერბის სიმაღლის მეოთხედს და გადაკვეთილია სამი ვერცხლის ტალღისებური სარტყლით.
კარასპასოვის სახლი
ისტორია
სახლის უკანასკნელი მფლობელი იყო იოსებ რეცკერი, ენერგიული და საქმიანი მეწარმე, ცნობილი ლინგვისტის იაკობ რეცკერის მამა.
კარასპასოვის სახლი მემორიალურია, რადგან დაკავშირებულია მწერალ ანტონ ჩეხოვის მოღვაწეობასთან.
ჩეხოვის ფლიგელი
2004 წელს ფლიგელის მახლობლად ამოთხარეს უზარმაზარი ორმო, სადაც ტაგანროგის საკონდიტრო ფაბრიკის ადგილზე აშენებდნენ „ევროპული კვარტლის“ სავაჭრო ცენტრს. 2013 წლის 22 ივლისს ევროპული კვარტლის ორმო ჩაინგრა და მასში ჩავარდა ფლიგელის კედელიც. 2014 წლის აპრილში ორმო ხელახლა ჩაინგრა.
სქოლიო
კატეგორია:ტაგანროგის ღირსშესანიშნაობები
საერთაშორისო სანქციები რუსეთ-უკრაინის ომის დროს
რუსეთ-უკრაინის ომის დროს ბევრმა სახელმწიფომ დააწესა საერთაშორისო სანქციები რუსეთისა და ყირიმის წინააღმდეგ უკრაინაში რუსეთის შეჭრის შემდეგ, რომელიც დაიწყო 2014 წლის თებერვლის ბოლოს. სანქცირებულია ბელორუსიც. სანქციები დაწესდა შეერთებული შტატების, ევროკავშირის (EU) და სხვა ქვეყნების და საერთაშორისო ორგანიზაციების მიერ რუსეთისა და უკრაინის კერძო პირების, ბიზნესისა და ოფიციალური პირების წინააღმდეგ. რუსეთმა უპასუხა რამდენიმე ქვეყნას საწინააღმდეგო სანქციებით, მათ შორის, სურსათის იმპორტი სრულად აკრძალა ავსტრალიიდან, კანადიდან, ნორვეგიიდან, იაპონიიდან, შეერთებული შტატებიდან და ევროკავშირიდან.
ევროკავშირისა და შეერთებული შტატების სანქციები კვლავ მოქმედებს 2022 წლის თებერვლიდან. 2022 წლის იანვარში, ევროკავშირმა გამოაცხადა სანქციების გაგრძელება 2022 წლის 31 ივლისამდე. 2022 წლის თებერვალში რუსეთის მიერ უკრაინაში შეჭრის შემდეგ, შეერთებულმა შტატებმა, ევროკავშირმა და სხვა ქვეყნებმა,  ჩინეთის ჩათვლით,  შემოიღეს ან მნიშვნელოვნად გააფართოეს სანქციები ვლადიმერ პუტინისა და მთავრობის სხვა წევრების ჩათვლით,  და  "რჩეული რუსული ბანკები" გააძევეს მსოფლიო ბანკთაშორისი ფინანსური ტელეკომუნიკაციის საზოგადოებიდან, რამაც გამოიწვია 2022 წლის რუსული ფინანსური კრიზისი და რუსეთისა და ბელორუსის მიმართ მასიური საერთაშორისო ბოიკოტი.
პოლიტიკური მნიშვნელობა
რუსეთის მიმართ დაწესებული ეკონომიკური სანქციები ემსახურება არაღიარების პოლიტიკის ინსტრუმენტს, რაც ხაზს უსვამს იმას, რომ ქვეყნები, რომლებიც ამ სანქციებს აწესებენ, არ ცნობენ რუსეთის მიერ ყირიმის ანექსიას. ამ სანქციების დაწესება ხელს უშლის სიტუაციის განხილვას, როგორც დასრულებულ საქმეს.
ფეისალ ისლამმა BBC News-ში განაცხადა, რომ მიღებული ზომები შორს იყო ნორმალური სანქციებისგან და "უფრო აღიქმებოდა, როგორც ეკონომიკური ომის ფორმა". სანქციების მიზანი იყო რუსეთი ღრმა რეცესიაში გადაეყვანა ბანკების გასხვისების და ჰიპერინფლაციის ალბათობით. ისლამმა აღნიშნა, რომ G20- ის ცენტრალური ბანკი სამიზნე ამ გზით აქამდე არასდროს ყოფილა.
გავლენა რუსეთზე
ზოგადად, მიჩნეულია, რომ ეკონომიკურმა სანქციებმა ხელი შეუწყო რუსეთის ეკონომიკის ოდნავ შესუსტებას და რუსეთის წინაშე არსებული გამოწვევების გაძლიერებას.
ზოგიერთი თვლის, რომ რუსეთის მიერ დასავლური იმპორტის აკრძალვამ დამატებითი გავლენა მოახდინა ამ რთულ მოვლენებზე, რადგან ემბარგომ გამოიწვია საკვები პროდუქტების ფასების ზრდა და შემდგომი ინფლაცია, გარდა იმისა, რომ რუბლის ღირებულების შემცირებამ გაზარდა იმპორტირებული საქონლის ფასი.
2016 წელს სოფლის მეურნეობამ გადააჭარბა იარაღის მრეწველობას, როგორც რუსეთის მეორე უმსხვილესი საექსპორტო სექტორი ნავთობისა და გაზის შემდეგ.
გავლენა აშშ-სა და ევროკავშირის ქვეყნებზე
2015 წლის მონაცემებით, ევროკავშირის ზარალი შეფასდა მინიმუმ 100 მილიარდ ევროდ. გერმანიის ბიზნეს სექტორზე სანქციებმა მნიშვნელოვანი გავლენა მოახდინა, დაახლოებით 30,000 სამუშაო ადგილით, რომელიც დამოკიდებულია რუსეთის ფედერაციასთან ვაჭრობაზე. სანქციები შეეხო ევროპის ბაზრის უამრავ სექტორს, მათ შორის ენერგეტიკას, სოფლის მეურნეობას, და ავიაციას. 2016 წლის მარტში ფინეთის ფერმერთა გაერთიანებამ MTK განაცხადა, რომ რუსეთის სანქციებმა და ფასების დაცემამ ფერმერებზე უზარმაზარი ზეწოლა მოახდინა. ფინეთის ბუნებრივი რესურსების ინსტიტუტმა LUKE შეაფასა, რომ 2015 წელს ფერმერების შემოსავალი წინა წელთან შედარებით მინიმუმ 40 პროცენტით შემცირდა.
2015 წლის თებერვალში Exxon Mobil- მა განაცხადა, რომ რუსეთის სანქციების გამო დაახლოებით 1 მილიარდი დოლარი დაკარგა.
2017 წელს გაეროს სპეციალურმა მომხსენებელმა იდრის ჯაზაირიმ გამოაქვეყნა მოხსენება სანქციების გავლენის შესახებ, სადაც ნათქვამია, რომ ევროკავშირის ქვეყნები მათ გამო კარგავენ დაახლოებით „თვეში 3,2 მილიარდ დოლარს“. მან ასევე აღნიშნა, რომ სანქციები გამიზნული იყო რუსეთისთვის შემაკავებელ ფაქტორად, მაგრამ არსებობს რისკი, რომ იყოს მხოლოდ შემაკავებელი საერთაშორისო ბიზნეს საზოგადოებისთვის, მაგრამ უარყოფითად იმოქმედებს მხოლოდ იმ დაუცველ ჯგუფებზე, რომლებსაც არაფერი აქვთ საერთო კრიზისთან“ (განსაკუთრებით ყირიმში მცხოვრები ადამიანები, რომლებიც „არ უნდა აიძულონ ერთობლივად გადაიხადონ რთული პოლიტიკური კრიზისი, რომელზეც მათ არ აქვთ კონტროლი“).
2022 წლის რუსეთის უკრაინაში შეჭრის შემდეგ, აშშ-ს მთავრობამ განიხილა ახალი მოლაპარაკებები ვენესუელასთან ნედლი ნავთობის შესახებ, მას შემდეგ, რაც ახალი სანქციები კრძალავს და ფაქტობრივად წყვეტს რუსეთიდან შემოსული ნავთობის ყველა იმპორტს განუსაზღვრელი ვადით.
სქოლიო
კატეგორია:რუსეთ-უკრაინის ომი კატეგორია:რუსეთის საგარეო პოლიტიკა კატეგორია:2010-იანი წლები საერთაშორისო ურთიერთობებში კატეგორია:2010-იანი წლების ეკონომიკის ისტორია კატეგორია:Pages with unreviewed translations
გლაძორის უნივერსიტეტი
გლაძორის უნივერსიტეტი (Գլաձորի համալսարան) — შუა საუკუნეების უნივერსიტეტი სომხეთში, სოფელ გლაძორში ვაიოცძორის პროვინციაში. დაარსდა 1280 წელს და ფუნქციონირებდა 1340 წლამდე. ტათევის უნივერსიტეტთან ერთად ის წარმოადგენდა სომხეთის განათლების კერას შუა საუკუნეებში.
გორიჯვრის წმინდა გიორგის ეკლესია
მინი|მარჯვნივ|250პქ| გორიჯვრის ეკლესია ჯაბა ლაბაძის ფოტო გორიჯვრის წმინდა გიორგის ეკლესია — შუა საუკუნეების ერთნავიანი ეკლესია, მდებარეობს გორის მახლობლად მტკვრის მარჯვენა სანაპიროს მაღალ გორაკზე. ნაგებია ქვით. აგების თარიღი უცნობია, მაგრამ კახეთის მეფის ალექსანდრე II-ის (1574– 1605) დროს იგი უკვე კარგადაა ცნობილი. ხალხური თქმულებით, თამარ მეფის აგებულია. ეკლესიის შესახებ ცნობებს გვაწვდიან მ. ბროსე, დ. ბაქრაძე, ე. თაყაიშვილი. პ. უვაროვას აზრით, როგორც ეკლესია, ისე მისი გალავანი უძველესი დროისაა. ვახუშტი ბატონიშვილის ცნობით, „... გორის პირისპირ არს ეკლესია წმიდის გიორგისა, მაღალს გორასა ზედა ნაშენი, სასწაულთმოქმედი. თავი წმიდის გიორგისა მდებარეობს ჯუარსა შინა, უწოდებენ გორიჯუარს“. ამ ეკლესიაში ინახებოდა კანკელის წინ დასადგმელი ჯვარი (ამჟამად საქართველოს ეროვნული მუზეუმის შ. ამირანაშვილის სახელობის ხელოვნების მუზეუმის მუდმივ ექსპოზიციაშია). ჯვარი ხისაა და შეჭედილია ვერცხლის ფირფიტებით, რომლებზეც გამოსახულია წმინდა გიორგის ცხოვრებისა და წამების სცენები. შუაში მოთავსებულია ჯვარცმა, იქვეა ღვთისმშობლისა და იოანეს გამოსახულებები. ჯვრის კონუსისებრი ქუდიც ვერცხლით არის შეჭედილი, მასზე წმინდანები არიან გამოსახული. ჯვრის კონუსური ქუდი გ. ჩუბინაშვილმა XIII ს-ით დაათარიღა, ხოლო თავად ჯვრის დათარიღების შესახებ გამოთქმულია ორი თვალსაზრისი. ერთი მოსაზრებით (თ. საყვარელიძე), ჯვარი მდიდრული დეკორისა და მისი მოჭედილობის მიხედვით XVI ს. მიეკუთვნება. ასევე მიაჩნდა გ. ჩუბინაშვილსაც. განსხვავებული მოსაზრებით (ვ. თუთბერიძე), ჯვრის წარწერიდან გამომდინარე, იგი XV საუკუნით შეიძლება დათარიღდეს. ხალხს სჯეროდა ეკლესიის სასწაულთმოქმედი ძალისა. ამიტომ იგი დიდძალ მლოცველს იზიდავდა. აქ ძველთაგანვე იმართება გორიჯვრობა — წმ. გიორგის სახელობის დღეობა. ეკლესიის მიდამოებში წყალი არ იყო. 1712 წელს ვახტანგ VI-ის მეუღლეს, ჩერქეზთ ბატონის ასულ რუსუდანს, იგი ბურეთის მთიდან გამოუყვანია. 1920 წლის მიწისძვრის დროს დანგრეული ეკლესია ამჟამად აღდგენილი (1988, არქიტ. გ. ციციშვილი) და მოქმედია. ტერიტორია კეთილმოწყობილია.
ლიტერატურა
კატეგორია:გორის მუნიციპალიტეტის ტაძრები
ჰონ დე იონი
ჰონ დე იონი (მეტსახელი —„ტოკპო“, ფსევდონიმი — „ტამჰონი“; დ. 1731, სეული — გ. 1783, მოქჩონი, ჩხუნჩხონის პროვინცია) — კორეელი სწავლული, სირჰაკფხის მიმდინარეობის წარმომადგენელი. მიიღო კონფუციური აღზრდა. თავის თხზულებებში აშუქებდა უმნიშვნელოვანეს პრობლემებს. მისი ფილოსოფიური შეხედულებები მატერიალისტურს უახლოვდებოდა. აკრიტიკებდა არსებულ წყობილებას, მხარს უჭერდა მიწის თანაბარ გადანაწილებას, მძიმე გადასახადებისაგან ხალხის გათავისუფლებას, წოდებრივი განსხვავების ლიკვიდაციასა და ყველასათვის აუცილებელი შრომისა და განათლების შემოღებას.
ლიტერატურა
კატეგორია:კორეელი ფილოსოფოსები კატეგორია:დაბადებული 1731 კატეგორია:გარდაცვლილი 1783
გიორგი ტატიშვილი
გიორგი ტატიშვილი (დ. 9 აგვისტო, 1976,  თბილისი )  —  ქართველი იურისტი, პოლიტიკოსი.
დაამთავრა საქართველოს სახელმწიფო უშიშროების სამინისტროს აკადემია. 2008-2012 წლებში იყო საქართველოს მე-7 მოწვევის პარლამენტის წევრი (გორის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.
სქოლიო
კატეგორია:დაბადებული 9 აგვისტო კატეგორია:დაბადებული 1976 კატეგორია:საქართველოს VII მოწვევის პარლამენტის წევრები კატეგორია: საქართველოს სახელმწიფო უშიშროების სამინისტროს აკადემიის კურსდამთავრებულები კატეგორია:თბილისში დაბადებულები
უზბეკეთის ტურიზმი
უზბეკეთის ტურიზმი — უზბეკეთი მრავალფეროვანი ტურისტული ინდუსტრია. ცენტრალური აზიაში მდებარე უზბეკეთის მრავალი ქალაქი იყო ვაჭრობის ძირითადი პუნქტი აბრეშუმის გზაზე, რომელიც აკავშირებდა აღმოსავლეთის და დასავლეთის ცივილიზაციებს. დღეს უზბეკეთის მუზეუმები ინახავს ორ მილიონზე მეტ ნივთს, რაც ცენტრალური აზიის ხალხთა უნიკალური ისტორიული, კულტურული და სულიერი ცხოვრების მტკიცებულებაა, რომლებიც ამ რეგიონში ცხოვრობდნენ. უზბეკეთი იზიდავს ტურისტებს თავისი ისტორიული, არქეოლოგიური, არქიტექტურული და ბუნებრივი საგანძურით.
ინტერნეტ–კვლევის სტატისტიკის თანახმად, რომელიც ჩატარდა 2008 წლის 7 მაისიდან 27 აგვისტომდე, გამოკითხულთა უდიდესი ნაწილი (39%) სტუმრობს ქვეყანას უზბეკეთის არქიტექტურული და ისტორიული ადგილებისადმი ინტერესის გამო. შემდეგი უდიდესი ჯგუფი (24%) ეწვევა უზბეკეთს მის კულტურის, ცხოვრების წესსა და ადათ-წესებზე დასაკვირვებლად.
კულტურული ტურიზმი ერთადერთი მთავარი პროდუქტია, რომელსაც უზბეკეთი დამოუკიდებლობის მოპოვების შემდეგ სტუმრებს სთავაზობს. სამარყანდი, ბუხარა და ხივა ცხელი ტურისტული წერტილებია.
ტურისტული საქმიანობა უზბეკეთში მოიცავს სფეროებს გარე საქმიანობით დაწყებული (კლდეზე ცოცვა) მდიდარი არქეოლოგიური და რელიგიური ისტორიით დამთავრებული.
2005 წელს უზბეკეთს ეწვია 240,000 ტურისტი 117 ქვეყნიდან. ინდუსტრიამ მიიღო 30 მილიონი აშშ დოლარი (პროგნოზის 90.9%). ყოველ შემოდგომაზე უზბეკეთის ტურისტული ინდუსტრია ატარებს ტურიზმის საერთაშორისო გამოფენას.
უზბეკეთი მდებარეობს აბრეშუმის დიდ გზაზე და მრავალი მეზობელი ქვეყანა (მათ შორის ყაზახეთი, ყირგიზეთის რესპუბლიკა, ტაჯიკეთი და თურქმენეთი) ხელს უწყობენ თავიანთ ქვეყნებს მათი ადგილმდებარეობის გათვალისწინებით დიდი აბრეშუმის გზის გასწვრივ.